cyanic-selkie/wikianc huggingface dataset:
יודוויגה שפט
סיפור ההצלה
בשנת 1943 נשמעה דפיקה על דלת ביתם של משפחת סוכודולסקי. אדם סוכודולסקי, אבי המשפחה, פתח את הדלת וראה צל אדם, גופו נפוח מרעב. האיש נפל על ברכיו והתחנן לרחמים, ציין כי ברח מגטו ורשה ואמר "אנא עזור לי להישאר בחיים". אדם וביתו ידוויגה בחנו את פניו והבחינו כי זה לא אחר מאשר מיכאל שפט אשר התגורר עם משפחתו בכפר לפני שנים רבות. הוריה של ידוויגה, אדם וסטניסלבה, החליטו להסתיר את מיכאל, חפרו בור בתוך לול התרנגולות הנמצא בשטח ביתם וכיסו אותו במספוא של בעלי חיים. ידוויגה ואחיה סטניסלב האכילו את מיכאל באופן קבוע, ידוויגה הייתה נכנסת אל לול התרנגולות על מנת להאכיל את התרנגולות ומשם אל הבור בו הסתתר מיכאל, האוכל הועבר דרך סדק צר שהיה בכיסוי הבור. בחורף, חדר גשם לבור, אולם למרות הקושי מיכאל שרד. מיכאל חי בבור כמעט שנתיים עד לשחרור הכפר ב-15 בינואר 1945, לאחר השחרור נשאר עם ידוויגה ומשפחתה. לאחר השחרור התפשטה שמועה בכפר כי יהודי חזר לחיות בכפר. באחד הימים, התפרצה לבית קבוצת פורעים ודרשה למסור לידם את מיכאל. סטניסלב הצעיר עיכב אותם מספיק זמן אשר איפשר למיכאל לקפוץ מהמיטה ולברוח דרך הדלת האחורית, מאוחר יותר מיכאל חזר לבית. בחלוף השנים פיתחו מיכאל וידוויגה ידידות, השניים נישאו ועלו לישראל בשנת 1957. לשניים נולדו 2 בנים. ידוויגה כתבה בזכרונותיה "אני באה ממשפחה קתולית אדוקה ורצינו לקיים את המצווה - ואהבת לרעך כמוך".
קונרד אמיל בלוך
חייו
בלוך נולד בעיר ניסה בשלזיה העילית (אז חלק מגרמניה) וסיים במקום את לימודיו התיכוניים. למד כימיה בבית הספר הטכני הגבוה במינכן ובין מוריו היה הנס פישר חתן פרס נובל לכימיה לשנת 1930. בשנת 1934 סיים את לימודיו בתואר מהנדס כימיה. הוא נאלץ להפסיק את לימודיו במקום עקב חוקי הגזע הנאציים ונמלט באותה שנה לדבוס בשווייץ ומשם היגר לארצות הברית בשנת 1936. הוא מונה כעוזר הוראה ותלמיד לתואר מתקדם במחלקה לביוכימיה בבית הספר לרפואה באוניברסיטת קולומביה, ניו יורק ובשנת 1938 הוענק לו תואר דוקטור בביוכימיה. לימד באוניברסיטת קולומביה בין השנים 1939–1946. אחר כך לימד באוניברסיטת שיקגו, שם קיבל דרגת פרופסור בשנת 1950. החל משנת 1954 לימד באוניברסיטת הרווארד, שם קיבל קתדרה ללימודי ביוכימיה, זאת עד לפרישתו לגמלאות בשנת 1982.
מרדכי סנדר קופשטיין
ביוגרפיה
לאחר פטירת חותנו, בשנת תרנ"ז (1897) התמנה תחתיו כרבה של ראדין. ביתו היה מול ביתו של החפץ חיים. הם היו מיודדים ופעלו יחדיו בענייניה הדתיים של העיר. הוא החזיק בתפקידו עד עלותו ארצה.
אבורה
אֵבוֹרָה (בפורטוגזית: Évora) היא עיר ומועצה עירונית בפורטוגל, השוכנת בחבל אלנטז'ו, כ-140 ק"מ מזרחית לליסבון. העיר היא בירתה של הקהילה הבין-עירונית מרכז אלנטז'ו, ובעבר הייתה בירת הפרובינציה ההיסטורית אלטו אלנטז'ו (Alto Alentejo – אלנטז'ו עילית). המועצה העירונית אבורה היא אחת מהגדולות בשטחה במדינה – למעלה מ-1,300 קמ"ר שבתחומיהם 53,577 תושבים (2021) הרשות או ה"מועצה העירונית" אבורה מחולקת ל 12 פרגזיות. העיר, שוכנת על גבעה לא תלולה מדרום לנהר טאגו, מוקפת במישורים רחבים עם כרמים ונופים כפריים מרהיבים. בגלל עמדת הגאוגרפית בפנימית בקיץ אבורה היא אחת הערים החמות ביותר של פרטוגל, נתונה לגלי חום תכופים. אבורה הייתה בימי הביניים עיר מושב לכמה ממלכי פורטוגל, ויושב בה הארכיבישוף של אבורה. המרכז ההיסטורי של העיר הוכרז בשנת 1986 כאתר מורשת עולמית על ידי ארגון אונסק"ו. בגלל עושרה ההיסטורי-אדריכלי - מרכז היסטורי ששרד בצורתו המקורי, עם 4,000 בניינים היסטוריים בין החומות, כנסיות וארמונות, שערים וכיכרות, אבורה מתוארת על ידי אונסק"ו כ"עיר מוזיאון". החל משנת 1551 ועד למאה-ה-18 פעלה בה אוניברסיטה ישועית. החל מיוני 1994 אבורה חברה בארגון הערים העתיקות ביותר של אירופה יחד עם העיר לייפאיה בליטא, אבורה נבחרה לבירת התרבות של אירופה בשנת 2027.
התקופה המודרנית
בשנת 1986 הכריז ארגון אונסק"ו על המרכז ההיסטורי של העיר כאתר מורשת עולמית הכולל כ־4,000 בניינים בעלי ערך היסטורי ואמנותי בשטח של 1 קמ"ר.
פולביה
גאיוס סקריבוניוס קוריו
נישואיה השניים של פולביה לא נמשכו זמן רב. היא הספיקה ללדת ילד אחד, ובשנת 49 לפנה"ס נשלח בעלה עם שני לגיונות לצפון אפריקה בפקודת יוליוס קיסר. שם נלחם ביובה הראשון, מלך נומידיה, שהצטרף למלחמת האזרחים כבעל בריתו של פומפיוס. מתוך מחשבה שקוריו מתכנן להקים את המחנה שלו ליד המקום בו סקיפיו אפריקנוס הקים מחנה וניצח ניצחון גדול בעבר, המקומיים הרעילו את המים באזור טרם הגעת צבאו. מחשבתם התגלתה כנכונה, וצבא קוריו חלה ונחלש. צבאו החלש צעד אל החוף והותקף שם, אך למרות זאת הצליח לנצח ניצחון מוחץ. אחרי הקרב קיבל קוריו מידע שקרי שיובה עזב את שדה הקרב עם רוב צבאו והשאיר רק חלק קטן ממנו ליד הנהר. הוא הגיע לאזור הנהר וגילה שכל צבא האויב עדיין שם. בקרב שהחל הוא וצבאו העייף והתשוש הוכו ונהרגו עד אחרון הלוחמים.
מרקוס אנטוניוס
פולביה חזרה להיות אלמנה בעלת כסף, קשרים, כושר ארגון וכוח פוליטי רב. מרקוס אנטוניוס, חברם של שני בעליה המנוחים, אשר ידע לקרוא את הקלפים היטב, הבין מה יוכל להשיג מחתונה עימה. אנטוניוס היה נשוי באותו הזמן, וכדי להתגרש העליל על אשתו שבגדה בו עם חברו לשעבר שהפך יריבו, ובכך סילק אותה מדרכו ופגע ביריבו בו בזמן.
אחרי הסכם השלום הגיעו הפרוסקריפציות, ובעזרתן נפטרו הטריומווירים מחלק ניכר של יריביהם הפוליטיים, ואף זכו להחרים באופן נרחב את רכוש יריביהם המתים. ההיסטוריונים העתיקים מתארים כולם את החדווה בה חיסלו את יריביהם, וכיצד אף ניצלו בזדון את הפרוסקריפציות כדי לגזול רכוש של אזרחים אשר שמותיהם נכנסו לרשימות השחורות, זאת על אף שלא היו בין אויביהם ואף כלל לא הכירו רבים מהם. עוד מתואר כי הם דרשו שיביאו את הראשים הכרותים של הקורבנות אליהם, אפילו בשעת האכילה. דיו קסיוס הרחיב ותיאר כיצד פולביה ניקבה את לשונו של קיקרו, יריבם, בסיכות ראשה. עם זאת, ייתכן גם שדמותה הושחרה על ידי הכותבים השונים, שהושפעו מהתעמולה כנגד אנטוניוס, שהפעילו אוקטביאנוס ואנשיו, ושחדרה באופן עמוד להיסטוריוגרפיה של התקופה.
מלחמת פֵּרוּסיה ומותה של פולביה
פולביה ולוקיוס גייסו צבא מהקולוניות הנאמנות לאנטוניוס, וניסו לכבוש את רומא. בזכות מאמץ תעמולה יעיל של אוקטביאנוס, ומקורב לאנטוניוס שיחסיו איתו עלו על סרטון, חלק מהחיילים שוכנעו שזה לא רצונו של אנטוניוס, ועברו לצידו של אוקטביאנוס. בזכות מהלכים טקטיים חכמים מצדו של אוקטביאנוס, לוקיוס נלחץ בין שני צבאות אויבים, ונאלץ לסגת לפרוסיה (Perusia, היום Perugia), שם צבאותיו של אוקטביאנוס ובעלי בריתו כיתרו אותו משלושה עברים. לוקיוס ביקש מהצבאות הנאמנים לאנטוניוס את עזרתם, אך המפקדים היססו להגיע כיוון שלא ידעו מה דעתו של אנטוניוס על המלחמה. סיבה נוספת לחוסר שיתוף הפעולה הייתה איבה הדדית אשר מנעה מהם לוותר האחד לשני על מושכות הפיקוד על הקרב. לוקיוס אשר פחד להילחם, כיוון שאויביו היו רבים ומאומנים יותר מכוחותיו, שלח ארבעת-אלפים פרשים לפגוע באספקתם של צבאות האויב, ונכנס להתגונן בעיר המבוצרת.
הארמייה ה-11 (האימפריה הגרמנית)
הקמה שנייה
ב-14 בספטמבר 1918 פתחו כוחות מדינות ההסכמה בפיקודו של הגנרל הצרפתי לואי פראנשה ד'אספרה במתקפת הוארדאר במטרה להכריע את החזית המקדונית. עיקר המאמץ רוכז נגד הארמייה ה-11 בפיקודו של פון שטויבן והארמייה הראשונה של צבא בולגריה בפיקודו של סטפן נרזוב. הבולגרים קרסו בשלבים הראשונים של המתקפה ופון שטויבן הסיג את כוחותיו עד לעיר ניש בסרביה. ב-12 באוקטובר הוכנעו הגרמנים על ידי הארמייה הסרבית הראשונה ונסוגו לכיוון בלגרד. פון שטויבן חילק את הארמייה לשני קורפוסים ה-61 וה-62 והם המשיכו בנסיגה מסודרת צפונה וב-11 בנובמבר הגיעו לעיר סולנוק בהונגריה והניחו את נשקם.
1 במאי 1915
במתקפת גורליצה-טרנוב ב-1 במאי 1915, כללה הארמייה את היחידות הבאות:
משה (מיכלאנג'לו)
הפסל נועד להיות אחד מן המרכיבים המרכזיים במצבה מפוארת שהזמין האפיפיור יוליוס השני ממיכלאנג'לו בעבור עצמו. המצבה המפוארת, שאמורה הייתה להיות מוקמת בבזיליקת פטרוס הקדוש, לא הוקמה מעולם, ומיכלאנג'לו יצר במקומה מצבה פשוטה יותר, העומדת בקפלה בבזיליקת סן פייטרו אין וינקולי על גבעת האסקלין ברומא. הפסל עשוי שיש, וגובהו 2.35 מטרים.
בנו אודריך
קריירה
בעונת, שבה זכתה סן אנטוניו באליפות נוספת, חלה ירידה במעמדו של אודריך בקבוצה, וב-27 באוקטובר 2007 (על סף פתיחת עונת ) הועבר אודריך למינסוטה טימברוולבס תמורת בחירת סיבוב שני של הספרס בדראפט ופיצוי כספי, אך נחתך מהקבוצה כ-10 דקות לאחר שנודע לו על ההעברה. עם זאת, כבר לאחר 48 שעות הוחתם אודריך בסקרמנטו קינגס, שהייתה זקוקה לרכז לאחר שהרכז הפותח שלה דאז מייק ביבי, נפצע ונעדר מספר חודשים. אודריך פתח בחמישייה של הקינגס מתחילת העונה ורשם הצלחה מפתיעה. ב-16 בפברואר 2008 הועבר מייק ביבי לאטלנטה, ובכך קיבל אודריך את תפקיד הרכז הפותח הקבוע של הקבוצה.
יעקב שפיגל
מחקריו
ספרו "עמודים בתולדות הספר העברי" (ממנו יצאו עד היום חמישה כרכים בני למעלה מ-600 עמודים כל אחד) עוסק בסוגיות שונות בהתפתחות הספרות העברית בכתבי יד ובדפוס. על חלקו הראשון של הספר זכה שפיגל בשנת ה'תשנ"ז (1997) ב"פרס הרב קוק" מטעם עיריית תל אביב-יפו.
יוזמת עמק השלום
יוזמת עמק השלום היא יוזמה שמטרתה היא לקדם שיתוף פעולה כלכלי בין ישראל, ירדן והפלסטינים בעזרת פרויקטים משותפים שיוקמו בערבה ולאורך החלק הדרומי של הגבול בין ישראל לירדן.
היסטוריה
בינואר 2008 הודיע הנשיא פרס כי התוכנית מתקרבת למימוש ואף הכריז על פרטים חדשים בתוכנית שיתמקדו ב-4 אתרים ביהודה ושומרון ותוכניות להקמת פרויקטים תעשייתיים והקמת אוניברסיטה משותפת. פרס שוחח עם נציג הקוורטט לענייני המזרח התיכון, טוני בלייר על הפרויקט במהלך ביקורו של בלייר במזרח התיכון בפברואר 2008.
התכנים העיקריים של הפרויקט
PIEFZA הוא ארגון כלכלי פלסטיני שנועד לקדם הקמת אזורי התעשייה שייווצרו בעזרת יוזמת עמק השלום. הפרויקט יכלול גם מספר מאמצים ופרויקטים נפרדים אחרים, כולל:
דגל תלת-פסי
תיאור
הפסים עשויים להיות בעלי רוחב שווה, או בעלי רוחב שונה. דגלים שהפס האמצעי בהם שווה לרוחבם של שני הפסים האחרים מכונים פס ספרדי, על שם דגל ספרד, שהוא המופע המוכר של הצורה.
חולית (גאוגרפיה)
חוֹלִית (בלועזית: דְּיוּנָה) מוגדרת בגאוגרפיה פיזית כגבעת חול שנוצרה על ידי סחיפה אאולית: חולות סחף (המורכבים בעיקר מקוורץ) מובלים באמצעות רוח מחוף הים, עד שהם מתחילים לעבור הרבדה.
סלע הכורכר, הנפוץ במישור החוף בארץ, הוא תוצר של הסתלעות הדיונה יחד עם קלציט (כחומר מלכד).
דוכסות
באופן מסורתי, דוכסות גדולה כגון הדוכסות הגדולה של לוקסמבורג, הייתה עצמאית וריבונית. דוכסויות כאלה היו שכיחות באזורים דוברי הגרמנית, ובאימפריה הרומית הקדושה. בצרפת דוכסויות כאלה היו קיימות בתקופת ימי הביניים, ואף כיום מחזיק מלך אנגליה צ'ארלס השלישי בתואר צרפתי מימי הביניים: דוכסית נורמנדי, זאת בזכות איי התעלה, האדמה היחידה הקשורה בדוכסות זאת. הדוכסיות הצרפתיות החשובות ביותר היו דוכסויות נורמנדי, בורגונדיה, ברטאן ואקיטן.
בתקופה המודרנית דוכסיות טריטוריאליות הפכו לנדירות, ורוב הדוכסויות שהוענקו ב-200 השנים האחרונות היו סמליות כמעט לגמרי. כיום לא קיימות דוכסויות עצמאיות בעולם, אולם לוקסמבורג היא דוכסות גדולה עצמאית.
ראש ממשלת מלזיה
מינוי
על פי החוקה הפדרלית של מלזיה, היאנג די-פרטואן אגונג (מלך אינדונזיה) ממנה את ראש הממשלה. ראש הממשלה אמור להיות חבר בדואן רקיאט (בית הנבחרים), ושיפוטו של הוד מלכותו עשוי לפקד על אמון רוב חברי הבית. אדם זה חייב להיות אזרח מלזי, אך לא יכול היה לקבל את אזרחותו באמצעות התאזרחות או רישום. יאנג די פרטואן אגונג ימנה שרים אחרים מהדיואן רקיאט או מדואן נגארה (הסנאט) בעצת ראש הממשלה.
על ראש הממשלה ושרים בממשלה לנקוט ולהחתום על שבועת כהונתו והאמונים וכן על שבועת הסודיות בנוכחות יאנג די פרטואן אגונג לפני שיוכלו למלא תפקידים. הממשלה אחראית באופן קולקטיבי בפני הפרלמנט של מלזיה. חברי הקבינט לא יחזיקו בשום משרד רווחים ויעסוק בכל סחר, עסק או מקצוע שיגרום לניגוד עניינים. מחלקת ראש הממשלה (המכונה לעיתים משרד ראש הממשלה) היא הגוף והמשרד בו מפעיל ראש הממשלה את תפקידיו וכוחותיו.
סמכויות
במסגרת החוקה, תפקיד ראש הממשלה כולל ייעוץ ליאנג די פרטואן אגונג בנושא: על פי סעיף 39 לחוקה, סמכות מבצעת מוקנית ליאנג די-פרטואן אגונג. עם זאת, סעיף 40 (1) קובע כי ברוב המקרים, היאנג די-פרטואן אגונג צפוי להפעיל את סמכויותיו בעצת הקבינט או שר הפועל תחת סמכותו הכללית של הקבינט. לפיכך, מרבית עבודת השלטון השוטפת נעשית למעשה על ידי ראש הממשלה והקבינט.
גיור
גר צדק
גר צדק הוא אדם שבחר להצטרף לברית שה' כרת עם אברהם בברית המילה, ולברית שנכרתה בין ה' לישראל במעמד הר סיני, ולקבל עליו לקיים את המצוות שה' ציווה את עם ישראל, ועל ידי כך הוא הופך ליהודי גמור.
מדיני החיתון של גרי צדק
גר צדק מותר בממזרת וכן גיורת מותרת בממזר, אך הצאצאים מחתונה זו יהיו פסולים כמו הצד הפסול.
יחס חז"ל לגרים
התורה שבעל פה מחלקת בין גר תושב, גוי המתגורר עם ישראל ומקבל על עצמו רק את שבע מצוות בני נח, לגר צדק שהצטרף לעם ישראל והתחייב בכל מצוותיו. בדברי חז"ל, הטון הרווח הוא יחס חיובי לגר. בתקופת בית שני ההגבלה על קבלה מעמים מסוימים כבר בטלה, מהטעם שסנחריב מלך אשור בלבל את האומות, ושינה לחלוטין את הרכב האוכלוסייה במזרח התיכון, ולכן גוי שבא להתגייר, אפילו ממצרים וממואב, חזקתו שאינו מהעמים הבעייתיים בנוסף היו גם דעות של חז"ל ששללו קבלת גרים מעמלק. מאידך ישנה מימרה של חז"ל בתלמוד הבבלי שממנה עולה שאפילו מהאויבים הקשים ביותר של העם היהודי יכולים לצאת גרים ואף להגיע לתפקידי מפתח בהנהגה הרוחנית של עם ישראל:.
קיימת מחלוקת בשאלה האם הגר יכול לומר בפרשת מקרא ביכורים את הציטוט "אלוהינו ואלהי אבותינו", או שאין אבות האומה אברהם יצחק ויעקב נחשבים אבותיו. דעת המשנה היא שהגר מביא ביכורים אך אינו קורא. לעומת זאת, בתלמוד הירושלמי מובאת דעתו של ר' יהודה, שגם על פיה גר מביא ביכורים, אך גם קורא את הציטוט הנ"ל - ואבות האומה נחשבים אבותיו.
בהתאם למגמה של עדיפות לתלמיד חכם ממזר על פני כהן גדול עם הארץ, חז"ל מספרים סיפור שבו הם נותנים עדיפות לתלמידי חכמים על פני כהן גדול שלא נהג כהוגן. על פי התלמוד כהן גדול ששמו לא הוזכר (כנראה בכוונה), יצא ביום כיפור מבית המקדש לאחר עבודתו. הוא נעלב לאחר שהקהל הגדול שליווה אותו, עזב והלך אחרי שמעיה ואבטליון ראשי הסנהדרין תלמידי החכמים בדור הרביעי של תקופת הזוגות שהגיעו למקום. ולכן הטיח בהם עלבון "יבואו בני העמים לשלום", לומר שהיו ממשפחות גרים והם נחותים ממנו, והם ענו לו, "יבואו בני העמים לשלום - שעושים מעשה אהרון, ולא יבוא בן אהרון לשלום - שלא עושה מעשה אהרון".
השומרונים מכונים אצל חז"ל "גרי אריות" מפני שעל פי המסופר בספר מלכים (ב', י"ז), לאחר שהובאו לארץ בידי מלך אשור, הם המשיכו לעבוד את אלוהיהם, ובתגובה ה' הביא עליהם אריות שהרגו בהם ולכן הם התגיירו בשל הפחד, אבל המשיכו בעבודת אלילים. חז"ל חלוקים בדעותיהם לגבי מעמדם, האם הם גרי צדק או שמא נחשבים כגויים.
יחס הקבלה לגרים
עד להתפשטותה של קבלת האר"י, רווחה בתורת הקבלה גישתו של ר' יהודה הלוי שהובאה לעיל. תורת האר"י, עם הדגש ששמה על העלאת הניצוצות מן הגויים, ראתה בנשמות הגרים נשמות שביסודן הן נשמות ישראל שהתגלגלו לבין האומות. לדידה, במהלך הגיור שבות נשמות הנושאות איתן את סגולת ישראל אל העם היהודי. באופן זה, של תהליך העלאת ניצוצות, הסביר ר' חיים בן עטר בפירושו אור החיים על התורה את מצות אשת יפת תואר.
ברמב"ם
ואם לא חזר בו מקבלים אותו מיד. "ואם קיבל - אין משהין אותו, אלא מלין אותו מיד".
גיור לחומרא
גיור לחומרא הוא גיור שנעשה למישהו שיש ספק או מחלוקת בקשר ליהדותו, על מנת שיהיה יהודי באופן ודאי ומוסכם. בגיור זה ברית המילה והטבילה הם ללא ברכת המצוות. בעבר, בדרך כלל הגיור לחומרא היה במשפחות מתבוללות או למי שעבר גיור שנוי במחלוקת. לפי פסק הרבנות הראשית לישראל, מימי הרב יצחק אייזיק הלוי הרצוג ואילך, על יוצאי העדה האתיופית לעבור גיור לחומרא, וכך גם בני המנשה.
הגיור בישראל
ב-20 בפברואר 2002 פסק בג"ץ כי לצורך רישום במרשם האוכלוסין כיהודים יוכרו גם גיורים של היהדות הרפורמית ושל היהדות הקונסרבטיבית. ב-31 במרץ 2005 פסק בג"ץ ברוב מתוך הרכב של תשעה שופטים כי יש להכיר בגיורי קפיצה, גיור שמרביתו נעשה בישראל, בעוד הטקס עצמו נעשה בחו"ל (גיורים אלו מכונים "גיורי קפיצה", שכן המתגייר לא הצטרף לקהילה יהודית בתפוצות ונסע רק לצורך הטקס). גם לצורך חוק השבות. עם זאת, נפסק כי המדינה מחויבת רק בגיורים של "קהילה יהודית מוכרת" וכאלו שבהם אין חשש לחוסר כנות של הגיור. שר הפנים אלי ישי הורה על מחיקת סעיף הדת מתעודת הזהות. הרבנות הראשית ממשיכה לא להכיר בגיורים שאינם אורתודוקסים.
אוניברסיטת טנסי
קמפוס
מתקן האנתרופולוגיה המשפטית של האוניברסיטה, המכונה "יער הגופות", שוכן סמוך למרכז הרפואי האוניברסיטאי, על גדתו הדרומית של נהר טנסי. במקום מספר רב של גופות בשלבי רקבון שונים ובתנאי קרקע שונים, לצורכי מחקר.
דירוג האוניברסיטה
אוניברסיטת טנסי היא היחידה בין אוניברסיטאות ארצות הברית שבה נערכים כתביהם של שלושה מנשיאי ארצות הברית. האוניברסיטה עורכת את כתביהם של שלושה נשיאים שונים אשר באו ממדינת טנסי: אנדרו ג'קסון, ג'יימס פולק ואנדרו ג'ונסון.
ספורט
באופן יוצא דופן בין אוניברסיטאות בארצות הברית, באוניברסיטת טנסי שתי מחלקות אתלטיקה נפרדות, אחת לגברים והשנייה לנשים. נבחרת האוניברסיטה בפוטבול מתחרה בליגה למכללות של דרום-מזרח ארצות הברית לצד אוניברסיטאות פלורידה, ג'ורג'יה, קנטקי, קרוליינה הדרומית, אלבמה ואוניברסיטת ואנדרבילט מנשוויל. נבחרת האוניברסיטה בפוטבול זכתה באליפות ליגת המכללות של ארצות הברית בשנת 1998. משחקי הבית של הנבחרת נערכים באצטדיון על שם נילנד שבקמפוס האוניברסיטה ובו כמעט 105,000 מושבים.
גיור
ממצאים גנטיים
אף על פי שידוע על מקרים של גיור המוני של עמים וקבוצות אתניות שונות כמתועד בהיסטוריה, כגון התגיירותם של תושבי ממלכת הכוזרים, מחקרים גנטיים הראו כי רובו המכריע של העם היהודי מן התפוצות השונות, למעט יהדות הודו ויהדות אתיופיה, הוא צאצא של קבוצה או עם ממוצא מזרח תיכוני מהלבנט. הייחוד הגנטי נשמר בשל נישואין בתוך הקהילה וכן משום שהיהדות היא אחת הדתות היחידות המתנגדות להפצה מיסיונרית.
ידוע גם על התגיירותם של מספר שבטים ברברים בצפון אפריקה לפני עליית האסלאם, אך עם זאת מחקרים גנטיים שבדקו את הדנ"א המיטוכונדריאלי (שעובר מהאם לצאצאיה) הראו כי ליהודי צפון אפריקה אין חומרים תורשתיים בשם: Hg M1 ו-U6, שנפוצים אצל תושבי צפון אפריקה המקומיים, דבר שמאשר כי נישואי תערובת בין יהודים לערבים מצפון אפריקה או בין יהודים וברברים הם בגדר בלתי-סבירים, ושולל את תאוריית "ההתייהדות ההמונית" שנהוג היה לחשוב שחלה בצפון אפריקה.
רעות תל אביב בית חולים שיקומי
בית החולים מסונף לבית הספר לרפואה ע"ש סאקלר באוניברסיטת תל אביב.
כתב עת משפטי
בישראל
רוב הפקולטות ובתי הספר למשפטים בישראל - להוציא המרכז האקדמי פרס והמכללה האקדמית צפת - מוציאים לאור כתב עת משפטי כללי, וחלק מהמוסדות מוציא לאור מספר כתבי עת, חלקם נושאיים. מרבית כתבי העת הללו מתפרסמים בעברית, ומיעוטם באנגלית. כתב העת המשפטי הוותיק ביותר בישראל היה "הפרקליט", כתב העת של לשכת עורכי הדין בישראל, שהחל לצאת לאור בשנת 1943 וסיים את פעילותו בשנת 2016. כתב העת המשפטי הראשון בישראל שיצא לאור בעריכתם של סטודנטים הוא "משפטים", שהחל לצאת לאור בשנת 1969 באוניברסיטה העברית בירושלים, ביוזמתם של הפרופסורים אהרן ברק ויצחק זמיר.
זוהר מאת ג'יילו (2002)
הוצאה והשפעה
יציאתו של זוהר מאת ג'יילו הייתה בין-לאומית, והפכה אותו לשני בגודלו בשוק האמריקאי. ב-2004 קו האופנה של לופז ג'יי.לו מאת ג'ניפר לופז וסוויטפייס, והבשמים זוהר מאת ג'יילו ועדיין ג'ניפר לופז הכניסו יותר מ-300 מיליון דולרים בסך הכול, מה שהפך אותה לאדם התשע-עשרה העשיר ביותר מתחת לגיל 40, לפי מגזין Fortune. יציאתו של זוהר מאת ג'יילו "הניבה גל של בשמים חדשים של ידוענים". ביחד עם הבשמים שלה זוהר מאת ג'יילו ועדיין ג'ניפר לופז, הבושם הכניס למעלה מ-100 מיליון דולרים במהלך שנת 2005 בלבד. ג'ולי נאוטון ופיט בורן מ-WWD ציינו כי בנרד ביטז, מנכ"ל קוטי, אמר כי עם זוהר מאת ג'יילו, לופז התחילה את הטרנד של בשמים שהופצו על ידי ידוענים, וכתבה: "ביטז הופך לפרויקט המצליח ביותר שלה". היא זכתה לתמיכה מידוענים ברחבי העולם. ביטז הצהיר כי הוא מאמין שלופז יכולה להחזיק מעמד זמן רב יותר מאליזבת טיילור והבושם שלה, יהלומים לבנים.
תביעה משפטית
בשנת 2002 הגישה החברה Glow Industries תביעה נגד לופז וקוטי. בבקשה מלופז והחברה שלה להפסיק להשתמש בשם "זוהר", כיוון שהוא עלול לגרום לבלבול. שופט דחה את הבקשה; כיוון ש-Glow Industries לא הוכיחה כיצד יתרחש בלבול צרכני, או אפילו סבירות לכך. נציגתה של לופז וקוטי, ליסה פירסון, טענו שלשני המוצרים הנפרדים יש אריזות שונות לחלוטין ואפילו לא יימכרו בחנויות דומות.
קפה קפה
קפה קפה (בצרפתית: Café Café) היא רשת בתי קפה ישראלית, שלה עשרות סניפים הפועלים בזכיינות.
קפה קפה הוקמה ב־2001, על ידי איש העסקים רונן נמני ובת זוגו מיקי טיל. הסניף הראשון של הרשת נפתח בכיכר מסריק בתל אביב וכיום היא מונה מעל ל-160 סניפי בתי קפה בישראל ובאירופה. משנת 2010 נחשבת "קפה קפה" כרשת בתי הקפה הגדולה ביותר בישראל, תואר שהיה שייך עד אז לארומה ישראל.
שושה (זמרת)
מריה דה גרסה מֶנֶגֵל (פורטוגזית: Maria da Graça Meneghel, נולדה ב-27 במרץ 1963), ידועה כשוּשה (Xuxa), זמרת, מנחת טלוויזיה, שחקנית, דוגמנית ואשת עסקים ברזילאית שהייתה לכוכבת בינלאומית.
ביוגרפיה
ב-1983 החלה שושה להופיע בטלוויזיה כמנחה בתוכנית ילדים. באותה שנה היא הופיעה לראשונה בקולנוע בקומדיה "O Trapalhão na Arca de Noé" ("המסורבל בתיבת נוח") מסדרת סרטיו של הלהקה "Os Trapalhões" ("המסורבלים"). בשנים 1984 ו-1985 חזרה שושה להשתתף בשני סרטים נוספים של הסדרה.
ב-1986, הנחתה שושה את תוכנית הילדים "Xou da Xuxa" ("המופע של שושה"). התוכנית זכתה להצלחה בברזיל ובכל אמריקה הדרומית. ב-1992, הופיעה שושה ברשימת "50 הנשים היפות בעולם" של מגזין פיפל. ב-1993 ירדה התוכנית מהמסכים עקב החלטתה של שושה להשקיע יותר זמן בקריירה בינלאומית. באותה שנה היא הנחתה תוכנית על שמה בארצות הברית, אך התוכנית לא זכתה לאותה הצלחה כמו באמריקה הלטינית.
בית הקברות סגולה
בית הקברות סגולה הוא בית הקברות הראשון בפתח תקווה. שוכן באזור התעשייה סגולה בעיר, ונחשב לאחד מבתי הקברות הפעילים הוותיקים בישראל.
חסידות נובומינסק
רבי יעקב פרלוב
מייסד חסידות נובומינסק, היה רבי יעקב פרלוב (תר"ז – כ"ג באדר א' תרס"ב, 1902), בן נינו של רבי מרדכי מניסכיז. אביו, רבי שמעון מזאוויחוואסט, נשא את שם משפחת חותנו, רבי שלמה חיים פרלוב מקוידנוב. רבי יעקב התייתם מאביו בגיל צעיר וגדל בבית סבו בקוידנוב. לאחר נישואיו לבתו של רבי לייבוש מפרוסקורוב התגורר בעיירה סטארשלה וכיהן שם ברבנות. בשנת תרל"ב (1872) עבר לנובומינסק (מינסק-מזובייצקי) הסמוכה לוורשה, שם זכה לפרסום רב ורבים נהרו לפתחו. בשנת תרנ"ו (1896) הקים בנובומינסק ישיבה שבה למדו כ-200 תלמידים. חתנו היה רבי משה מרדכי ממזיבוז'-פלצוויזנה (אביו של הוגה הדעות אברהם יהושע השל).
טכנולוגיה פיננסית
פינטק כולל למשל בנקאות דיגיטלית שירותי השקעות דיגיטליים ועוד כגון הלוואות עמית לעמית. במקרים רבים יישומי פינטק מבוססים על כלכלת שיתוף.
מטרת הפינטק להפוך שירותים פיננסיים נגישים יותר לקהל הרחב והקמה וייעול של מוסדות פיננסיים מרובי-אוטומציה על מנת להחליף או לשפר שימוש בשירותים פיננסים המסופקים על ידי חברות פיננסיות מסורתיות קיימות.
טכנולוגיה פיננסית בעולם
באירופה הושקעו 1.5 מיליארד דולר בחברות טכנולוגיות פיננסיות בשנת 2014. בחברות שמקורן בלונדון הושקעו 539 מיליון דולר, בחברות שמקורן באמסטרדם הושקעו 306 מיליון דולר, בחברות שמקורן בסטוקהולם הושקעו 266 מיליון דולר. סטוקהולם אחרי לונדון היא העיר השנייה בגודלה בהיקף המימון של עסקאות פינטק באירופה בעשר השנים האחרונות.
טכנולוגיה פיננסית בישראל
ממשלת ישראל המעוניינת להעמיק בפעילות חברות הפינטק בישראל ולייצר מגוון רחב של מוצרים ושירותים מתקדמים בתחום הפיננסי על מנת לאפשר לצרכן הישראלי להנות מכך.
קישורים חיצוניים
https://www.themarker.com/technation/1.8294360
עאטף אבו בילאל
קריירת מועדונים
בינואר חתם במ.ס. באר שבע עד לסיום העונה. בקיץ אבו בילאל חתם בצעירי רהט.
נבחרת פלסטין
לאחר שהרשים במדי שבאב א-דאהרייה, אבו בילאל קיבל הצעה לשחק בנבחרת פלסטין. ב-4 ביוני 2010 אבו בילאל ערך את הופעת הבכורה שלו בנבחרת בתיקו 1-1 נגד. ב-1 במרץ 2011 הבקיע את שער הבכורה שלו בנבחרת בניצחון 1-2 נגד.
המסע לעמק החלומות 10: הנדידה הגדולה
מוזיקה
את המוזיקה ניצח מייקל טברה עם מוזיקה נוספת שהלחין סטיבן קולמן. זה היה הסרט הראשון בסדרה שלא השתמש בלחן המקורי של ג'יימס הורנר. שירי הסרט נכתבו על ידי מישל בראורמן ואמנדה מקברום.
בוב ומייק בריאן
קריירה
ב-1999, השניים המשיכו להשתפר כשהעפילו לראשונה לגמר טורניר ATP, באורלנדו, אך הפסידו בגמר לג'ים קורייר וטוד וודברידג'. הם הגיעו לחצי הגמר בטורניר בסקוטסדייל, ולרבע הגמר בטורניר המאסטרס באינדיאן וולס ובמיאמי. הם הצליחו גם ברמת טורניר הצ'אלנג'ר, כאשר זכו בשלושה טורנירים כאלה באותה שנה, והעפילו עד לגמר בארבעה טורנירים נוספים. הם ייצגו את ארצות הברית לראשונה כמקצוענים במשחקים הפאן-אמריקאיים ב-1999 בוויניפג שבקנדה, וזכו במדליית הארד בטורניר הטניס לזוגות.
מרים אולינובר
ספריה
בתרגום לעברית:
השפעות בריאותיות של עישון טבק
לעישון טבק השפעות בריאותיות על המעשנים ועל הנחשפים לעשן (עישון פסיבי). כמעט כל השפעות עישון הטבק הן שליליות, וגורמות לנזקים בדרגות חומרה שונות.
השפעת פחמן חד-חמצני
פחמן חד-חמצני (CO) הוא גז רעיל, הנמצא בריכוז של 6%-1% בעשן הסיגריות. לגז זה זיקה להמוגלובין הגבוהה פי 240 מזו של החמצן, ולכן הוא נקשר להמוגלובין ומפחית את כמות החמצן המגיעה לרקמות הגוף. בנוסף, קטנה אספקת החמצן לשריר הלב בשל שחרור מופחת של חמצן מההמוגלובין בנוכחות פחמן חד-חמצני.
רמה תקינה של המוגלובין עומדת ברמות של 12–16 מיליגרם אחוז, ואילו "מעשן כבד" יכול להגיע ל-18 עד 20 מיליגרם אחוז. מצב זה מסוכן, משום שהוא גורם לצמיגות דם גבוהה, פגיעה בפעילות טסיות הדם ולסיכון גבוה לשבץ מוחי, לאוטם שריר הלב ולמחלות לב וכלי דם אחרות. קל לזהות אנשים אלו עקב "הפנים האדומות כהות" שמאפיינות אותם וכאבי הראש והסחרחורות שמהם הם סובלים.
מחלות סרטן
קיים קשר ברור בין סיגריות לבין סרטן הריאה. על פי נתונים סטטיסטיים מצטברים הנאספים מזה שנים במדינות רבות בעולם, שיעור התמותה מסרטן הריאה בקרב מעשנים גדול פי עשרה ויותר מאשר אצל לא מעשנים. 87% מכל מקרי סרטן הריאה מתגלים אצל מעשנים. בשלושים השנים האחרונות עלתה בצורה דרמטית שכיחותה של מחלה זו, עלייה שהקשר שלה לעישון סיגריות הוכח מעל לכל ספק, גם על פי נתוני ישראל.
מחלות לב וכלי דם
עישון לאורך זמן עלול לגרום להתקשרות או היצרות של כלי דם בלב ובמוח, דבר שמקטין את זרימת הדם ומגדיל את הסיכון לקבל התקף לב ולחלות במחלות לב שונות. נמצא, שבעקבות הפסקת עישון, דרגת סיכון היתר למחלות לב כליליות יורדת תוך שנתיים ב-33%. הסיכון הולך ופוחת בהדרגה עם חלוף השנים מרגע הפסקת העישון וכ-14 שנים לאחר הפסקת העישון הוא משתווה לזה של אלה שלא עישנו מעולם.
השפעות על פוריות, עוברים וילודים
העישון משפיע גם על הפוריות, אצל גברים ונשים כאחד, ויש לו השפעות מסוכנות ביותר על עוברים: בזמן הריון, הניקוטין מצליח לעבור דרך מחסום השליה (פלצנטה) של העובר ולפגוע גם בו, וזו הסיבה להמלצות של חלק מארגוני הבריאות להימנע מעישון במהלך ההריון ואף קודם לכן.
מתח נפשי
אף על פי שתפיסה רווחת בקרב מעשנים היא שסיגריות מקלות על לחץ ומתח נפשי, מחקרים שונים מצביעים על מציאות הפוכה. הניקוטין אמנם יוצר תחושת רגיעה מיידית, אולם רגיעה זו זמנית, ולאחר השפעתה של כל סיגריה מתחילים למעשה תסמיני גמילה ראשוניים, ואלו כוללים חרדה ומתח, שמגבירים את תחושת הדחיפות לסיגריה הבאה. מאחר שבין כל סיגריה לסיגריה חווים המעשנים תסמיני גמילה אלו, מעשית הם נמצאים באופן קבוע תחת תחושה של מתח.
תועלת אפשרית
פרט לתועלות התחושתיות כמו הפגת מתחים, ממחקרים ראשוניים אחדים עולה כי ייתכן שלעישון טבק ישנן גם השפעות חיוביות פרטניות, אם כי הראיות לכך עדיין אינן חד משמעיות.
משה טבנקין
משה (משה'לה) טבנקין (מאי 1917, ל"ג בעומר ה'תרע"ז – 4 במאי 1979) היה משורר עברי, חוקר ספרות, מחנך ולוחם.
תולדות חייו
טבנקין נולד במושבה כנרת לחוה (לבית סטאשבסקי) ויצחק טבנקין, ממנהיגי הקיבוץ המאוחד. אחיו הם: לוחם הפלמ"ח יוסף (יוספל'ה) טבנקין, חנה טבנקין, אדריכלית במקצועה, ואהוביה טבנקין, שהיה פעיל למען ארץ ישראל השלמה.
קפה הלל
היסטוריה
ב-9 בספטמבר 2003 נרצחו שבעה בני אדם ולמעלה מ-50 נפצעו בפיגוע בקפה הלל במושבה הגרמנית בירושלים.
מר בר רב הונא
רב מר בר רב הונא (נפטר בשנת 614 או 620) היה מראשוני הגאונים, ראש ישיבת סורא שבבבל בשלהי שלטון האימפריה הסאסנית. בראשותו נפתחה ישיבת סורא מחדש, לאחר למעלה מ-50 שנה שלא הייתה פעילה בעקבות גזירות שמד ופרעות נגד היהודים שבבבל בימי הסבוראים. רב מר בר רב הונא נחשב, לפי דעה אחת, המתבססת על איגרת רב שרירא גאון, לראשון הגאונים בסורא; ולפי דעה אחרת - נמנה עם חכמי תקופת הסבוראים.
אום ניילוק
סימן מסחרי
אין סימנים מסחריים רשומים שהוגשו בארצות הברית עבור "Nyloc" או "Nylock" הפעילים בכל הנוגע למחברים. באוסטרליה, "nyloc" הוא סימן מסחרי רשום.
אני אוהב אותך (שיר של חיים אוליאל)
אני אוהב אותך הוא סינגל שהוקלט על ידי הזמר הישראלי חיים אוליאל. את השיר הוציאה לאור בשנת 2002 חברת התקליטים הד ארצי, והוא נכלל כרצועה השנייה באלבום האולפן השני של אוליאל, תני לו ללכת.
פקח העמסה
תפקידיו של פקח העמסה
פקח העמסה אחראי על ביצוע ופיקוד משימות תא המטען בטיסות ייעודיות, על הקרקע ובאוויר (כגון הטסת כוחות, כלי רכב, הצנחת מטענים ולוחמים).
ג'ון קארו
ג'ון אליו קארו (בנורווגית: John Alieu Carew; נולד ב-5 בספטמבר 1979) הוא כדורגלן עבר נורווגי, ששיחק בעמדת החלוץ.
דימר
כימיה של פולימרים
2C6H12O6 → C12H22O11 + H2O
רעידת האדמה באיזמיט (1999)
האזור
סביב ים השיש מתגוררים למעלה מ-20 מיליון בני אדם, כ-16 מיליון מהם בשטח המטרופוליני של איסטנבול, שהם 30% מאוכלוסיית המדינה (לפי מפקד האוכלוסין הרשמי בשנת 2000 מנתה אוכלוסיית טורקיה 67,803,000 תושבים). צפיפות האוכלוסייה באזור התופס פחות מ-10% משטח המדינה, גבוהה באופן ניכר מהממוצע הארצי.
הנזק
גם הנזק לרכוש היה עצום. למעלה מ-100,000 בניינים, רובם בתי מגורים, קרסו במהלך רעידת האדמה ולאחריה, או שהרשויות נאלצו להרסם בשל הנזק הרב שנגרם להם. מספר גדול יותר של מבנים נפגע באורח קל יותר. רוב הבנינים שנפגעו באורח חמור היו בני 4 עד 8 קומות ונבנו בשיטת ההרכבה במקום (Prefabricated buildings). הסתבר כי בנינים אלה, אשר קרסו בצורה אנכית אופיינית, כמו גם בנינים אחרים, נבנו אגב סטיה מהתקנים המתחייבים מרגישותו של האזור לפעילות סייסמית ומהוראות החוק. עוד הסתבר כי בבניית רבים מהבנינים נעשה שימוש בחומרי בנייה בלתי מתאימים או מאיכות נמוכה, כי איכות הביצוע עצמו הייתה ירודה, וכי בנינים רבים הוקמו על העתקים פעילים במודע ובהיתר הרשויות. חוקרים אשר בחנו את הנזק, התרשמו כי הבתים שהוקמו בשנים האחרונות לפני קרות רעידת האדמה סבלו מהנזק הכבד ביותר, ומכך הסיקו על התדרדרות בנורמות הבניה במדינה.
מדינת האבו
גויי הים: כתובות ותבליטים
בקרב הימי מתוארות חמש ספינות של גויי הים נלחמות בארבע ספינות של הכוח המצרי. בספינות גויי הים נמצא עיטור של ציפורים בחרטום ובירכתיים. לוחמי גויי הים מתוארים כגברים תמירים, ללא זקן, לבושים בחצאית ויש להם מגן העשוי כנראה מעור ולראשם קובע המעוטר בנוצות (פלשתים ות'כר) או בעלי קרניים (שרדנה). את התבליט מלווה הכתובת החשובה הבאה:
חפירות ארכאולוגיות
בשנת 1844 נסקר האתר על ידי משלחת פרוסית בראשותו של האגיפטולוג הפרוסי קארל ריכרד לפסיוס. האתר נחפר לראשונה בשנת 1859. החפירות נמשכו לסירוגין עד שנת 1899 על ידי מחלקת העתיקות המצרית. במהלך החפירות נוקה המקדש והוסרו מספר מבנים קופטיים, והאתר הפך לנגיש למבקרים. בשנת 1882 הגיע לאתר במסגרת סיוריו במצרים העליונה, הארכאולוג הבריטי פלינדרס פיטרי.
מונין
היסטוריה
ז'ורז' מונין מצרפת הקים בשנת 1912 מפעל ליין ומשקאות אלכוהולים. החל משנת 1920 הוחל בייצור הסירופים. בשנת 1944 ירש בנו, פול מונין, את החברה והחליט לנטוש את ייצור היין ולהתמקד בייצור סירופים ובביסוס רשת לשיווקם ברחבי צרפת.
ענת חדיד
קריירה
השתתפותה בסדרה זו "משפחה דה לוקס" בטלוויזיה הישראלית הייתה נקודת ציון מבחינת חדיד משום שהסדרה עוררה מחלוקת ותגובות נזעמות בחברה הדרוזית. בראיון סיפרה שאנשי דת דרוזים ביקרו בביתו של אביה וביקשו שהסדרה תבוטל משום שהיא משפיעה לרעה על חינוך בנות העדה הדרוזית. משסרבה, הוחרמה על ידי ההנהגה הדתית-הדרוזית ואף חולקו עלונים בגנותה. חדיד סיפרה כי לולא תמיכת משפחתה ובעלה היא הייתה נכנעת ללחץ ומוותרת על קריירת המשחק.
אנסיקלופדיה אספאסה
הספר Encyclopaedias: Their History Throughout The Ages מחשיב את האספאסה לאחת משלוש האנציקלופדיות הגדולות בכל הזמנים, לצד המהדורה האחת-עשרה של האנציקלופדיה בריטניקה והאנצ'יקלופדיה איטליאנה: "חיבור זה ראוי לציון בשל הפרטים: מפות ותוכניות של מקומות נידחים ומשניים אפילו; שחזורים ותיאורים של יצירות אמנות תחת שמן; רשימות ביבליוגרפיות ארכניות, המכסות את המחקר הבינלאומי; טיפול מילונאי מלא למילים בודדות וגם, במקרים רבים, ציון מילים זרות השקולות להן; לרוב, נושאים חשובים זוכים לטיפול ארכני, רחב-טווח במלואו." (עמוד 147) כותבי הספר, כדוגמה לרוחב ההיקף של האנסיקלופדיה, הזכירו בפתח-הדבר (עמוד vii) את העובדה שכל הסוגים הביולוגיים שהיו ידועים באותו הזמן זכו לכיסוי נרחב באנסיקלופדיה. מילים נפוצות (לא שמות נכונים) תורגמו לאנגלית, צרפתית, גרמנית, אספרנטו ולשפות אחרות.
מטרת המוציאים-לאור הייתה להביא לדפוס אנציקלופדיה בשפה הספרדית, כזו שתכסה את כל הידע המדעי והטכנולוגי שהיה ידוע באותה התקופה, כמו גם את תחומי ההיסטוריה, הביוגרפיות, גאוגרפיה, אמנויות וספרות ספרד ואמריקה הלטינית.
צפיפות פיקסלים
יחידותיה של צפיפות הפיסקלים היא (Pixle Per Inch) PPI כלומר כמות פיקסלים לאינץ', או (Pixle Per CentiMeter) PPCM כלומר כמות פיקסלים לסנטימטר.
טיבידאבו
אתרים בעלי חשיבות
על ההר מצויים פארק שעשועים (Parc d'atraccions Tibidabo) פופולרי המנוהל על ידי עיריית ברצלונה, וכן תורן טלוויזיה - מגדל קולסרולה שגובהו 288.4 מטרים ובו קומת תצפית (בגובה 135 מטרים מעל פני הקרקע). בהר מצויה בזיליקת הלב הקדוש הצופה על העיר ברצלונה והנראית למרחוק.
בזיליקת הלב הקדוש נבנתה בין השנים 1902-1961 בסגנון אדריכלות נאו-גותי, והיא למעשה העתק של בזיליקת הלב הקדוש (סקרה קר) שבעיר פריז.
פארק השעשועים נבנה בשנת 1901 יחד עם הפוניקולר המוביל אליו. היוזמה להקמת פארק השעשועים הייתה יוזמה של הרוקח סלבדור אנדרו (Salvador Andreu). בשנת 2000 נרכש הפארק על ידי עיריית ברצלונה לאחר שפשט רגל.
רד אלינו לבקעה
רד אלינו לבקעה היא תוכניתה ה-17 של להקת פיקוד מרכז משנת 1969. בתוכנית נכללו שירים רבים שצעדו במצעדי הפזמונים, עמם הופיעה הלהקה בפסטיבל הזמר של אותה שנה. בהם: "שנינו מאותו הכפר", "שירו של צנחן", "צ'ארלי צ'פלין", ו"בכי תמרורים".
מעורבותו של האלוף רחבעם זאבי (גנדי)
גם למפקד פיקוד המרכז באותה שנה, רחבעם זאבי (גנדי), היה קשר לתוכנית. לאחר תום התוכנית הקודמת ("איפה המרכז", 1968), יזם גנדי רבות בתוכנית המדוברת בערך זה והדגיש כמה היבטים:
זאבי אף הגיע אל הפרטים הקטנים ביותר, והיה שותף לבחירת השירים וקטעי המעבר, ואף שינה טקסטים שלא נראו לו. מספרת ניצה שאול חברת הלהקה:
השיר זכה גם להקפדה מכיוון אחר. בשליחתו לרדיו פנו אנשי האקדמיה ללשון העברית ואמרו שאי אפשר להשתמש בשיר, מכיוון שהלהקה שרה "מִצְנָח", בעוד שהניקוד הנכון הוא "מַצְנֵחַ". כיוון שהתיקון דרש כניסה מחודשת של הלהקה לאולפני הקלטות, והוצאת כספים, נלחמו חברי הלהקה להשאיר את השיר כמו שהוא, והצליחו בכך. השיר הגיע למקום השני במצעד הפזמונים העברי השנתי של אותה שנה.
קולטני דופמין
קולטני דופמין (באנגלית: Dopamine Receptors או בקיצור DR) הם קולטנים מצומדים לחלבון G (המכונים GPCRs), אשר מופעלים על ידי המוליך העצבי דופמין. האיתות (Signaling) שלהם מתווך על ידי אינטראקציה ושפעול של חלבון G (המכונה GTP-binding proteins).
קולטני הדופמין שכיחים במערכת העצבים המרכזית (CNS) של בעלי חוליות. הם מעורבים בתהליכים נוירולוגיים רבים, כולל מוטיבציה, הנאה, קוגניציה, זיכרון, למידה, שליטה על מוטוריקה עדינה ועוד.
סוגים של קולטני דופמין
נהוג לסמן את הקולטנים באות D שאליה מצטרף המספר הרלוונטי. מספור הקולטנים נקבע על ידי סדר הגילוי שלהם.
היבטים רפואיים ונוירו-פסיכיאטריים
האטיולוגיה של הפרעת קשב מקושרת לשונות בגנים של קולטני הדופמין, כמו DRD4 ו-DRD5. האלל 7R של DRD4 אותר כמצביע על סיכון להפרעת קשב.
הדרכים ברומא העתיקה
חצי האי האפניני
בשנת 241 לפני הספירה נסללה ויה אאורליה, על שם הקנסור ק. אאורליוס קוטה, בין רומא לפיזה, וכך חובר לרומא הנמל היחיד בינה לבין גנואה.
ויה אמיליה סקאורה נסללה ביוזמת הקנסור מרקוס אמיליוס סקאורוס בשנת 107 לפני הספירה, והיא מחברת את פלקנטיה (פיאצ'נזה) לפיזה דרך גנואה.
מרדכי מלעכוויטש
ביוגרפיה
היה מיודד מאוד עם רבי אברהם מקאליסק על אף שלא התראו מעולם, וכן מונה על ידו לשמש כנשיא קופת מעות ארץ הקודש מטעם כולל רייסין (-רוסיה הלבנה), בתפקיד זה פעל רבות לתמיכה ביישוב החסידי בארץ ישראל, והיה נוסע לאסוף כספים בעבורם.
נפטר בסטולין בי"ג בשבט ה'תק"ע כששהה שם לרגל חתונת נכדו רבי שלמה חיים פרלוב. בנו רבי נח המשיכו בהנהגת החסידות ובנשיאות קופת ארץ ישראל.
עונת 2018/2019 בליגת האלופות
שמינית הגמר
ליברפול ניצחה 3–1 בסיכום שני המשחקים
ג'נט אוונס
1987
באליפות ארצות הברית הפתוחה שנערכה באורלנדו, פלורידה ב-20 בדצמבר היא קבעה במשחה ל-400 מטר חופשי שיא עולם חדש של 4:05.45 דקות, שיפור לשיא העולם בן 9 שנים ו-4 חודשים של טרייסי ויקהאם (4:06.28 דקות).
1991
באליפות הפאן פסיפיק שנערכה באדמונטון, קנדה באוגוסט אותה שנה היא זכתה ב-4 מדליות, 3 זהב ו-1 כסף. מדליות זהב במשחה ל-400 מטר חופשי בתוצאה של 4:10.45 דקות, במשחה ל-800 מטר חופשי בתוצאה של 8:28.69 דקות ובמשחה שליחות 4x200 מטר חופשי בתוצאה של 8:03.70 דקות. מדליית כסף במשחה ל-200 מטר חופשי בתוצאה של 2:00.64 דקות, אחרי ניקול הייזלט בת ארצה (2:00.31 דקות).
שיבולת-שועל (סוג)
שיבולת שועל (שם מדעי: Avena) הוא סוג ממשפחת הדגניים, בעל 31 מינים. מצוי באסיה, באירופה, ובצפון מערב אפריקה. בישראל גדלים תשעה מיני שיבולת שועל. שיבולת השועל היא צמח חד שנתי ירוק בעל עלים ארוכים וצרים ותפרחת המתנשאת על קנים גבוהים. בכל תפרחת שניים עד שישה פרחים ירוקים ומלעניים (בעלי זיפים נוקשים וחדים).
אוונגרד וקיטש
הערכה וביקורת
המאמר נחשב לפורץ דרך בהגותו של גרינברג. גרינברג מבסס את רעיון של ה"אוונגרד", כביטוי לטוהר המוסרי של האמנות ה-"מודרניסטית". במאמר הוא מציג את הקיטש כאלמנט הנשלט בידי השלטון ובעלי הכוח בחברה, בכך משמש הקיטש כאלמנט משמר לערכי החברה. בתיאור חלקים אלו בולט הפן המרקסיסטי בהגותו של גרינברג, פן שיש לו מן המשותף עם ההגות של אסכולת פרנקפורט. בעוד האוונגרד (בצרפתית: חיל חלוץ) מבקר את החברה ואת ערכיה, משמש הקיטש "חיל אחורי" המתמקד באפקטים נטולי תביעות מן הצופה. הולדתו של הקיטש מאובחנת על ידי גרינברג עם הפיכתם של הפועלים לחברה צרכנית.
מדד תל אביב 35
מניות מדד תל אביב 35 יחד עם מניות מדד תל אביב 90 מרכיבות את מדד תל אביב 125. אין לשווי נקודה במדד כל משמעות ישירה, שכן לא ניתן לקנות את המדד אלא רק מוצרי מדד (תעודות סל או נגזרים). רוב התעודות העוקבות אחר מדד ת"א 35 עושות זאת ביחס של 1:1 עם שער המדד. בתעודות אלו, שווי כל נקודה הוא אגורה.
הרכבת המדד וחישובו
הרכב המדד מתעדכן פעמיים בשנה, בתום המסחר ביום חמישי הראשון בחודשים פברואר ואוגוסט, לפי נוסחה מוגדרת של שווי שוק ממוצע למניות בתום יום המסחר ביום חמישי שהתקיים שלושה שבועות לפני מועד העדכון. נוסף על התנאים האמורים לעיל קיימים כללי דירוג שווי שוק ממוצע לשם החלפת מניות במדד.
התנהגות המדד
ממרץ 2003 עד סוף שנת 2007 היה מדד ת"א 25 במגמת עלייה חזקה, מרמה של קרוב ל-300 נקודות בתחילת התקופה, ועד לשיא של 1,237 ב-31 באוקטובר 2007. במהלך שנת 2008 ירד מדד 25 לרמה של 1,000 נקודות בסוף אוגוסט, ועם ההחרפה במשבר האשראי העולמי צנח לשפל של כ-596 נקודות בנובמבר 2008. מאז חזר המדד והתאושש באופן עקבי ובדצמבר 2010 עבר את רף 1300 הנקודות. התאוששות זו של המדד בלטה מאוד מול מדדי הבורסות האחרות בעולם באותה תקופה. כך למשל, מדד דאו ג'ונס נותר עדיין במרחק של 20% משיאו, מדד DAX הגרמני נותר במרחק 15% משיאו, ומדד CAC 40 הצרפתי במרחק 35% משיאו. גם בהשוואה למדדים אחרים בבורסה בת"א ניתן לראות כי התאוששות מדד ת"א 25 הייתה יוצאת דופן. כך למשל, מדד ת"א 75 נותר בתקופה זו במרחק של 18% משיאו, ומדד הנדל"ן נשאר במרחק של 60% משיאו.
המעבר ממדד ת"א 25 למדד ת"א 35
במסגרת המעבר ממדד ת"א 25 למדד ת"א 35, תשתנה גם תקרת משקל כל מניה במדד מ-10% ל-7%.
נתונים היסטוריים
בטבלה להלן מופיעה סטטיסטיקה של מדד ת"א 25 / ת״א 35 בין השנים 2021-2000.
דייוויד טרימבל
פוליטיקה
מאז רק הורע מצבו של טרימבל מבחינה פוליטית. פעילותם של המוסדות שהוקמו על פי הסכם יום השישי הטוב הושעתה באוקטובר 2002 לזמן קצר. אחר כך הם שבו לפעול. ובבחירות שנערכו למוסדות אלו בשנת 2003, המפלגה היוניוניסטית הדמוקרטית, יריבתה (היוניוניסטית אף היא) של ה-UUP שבהנהגת טרימבל, הפכה למפלגה היוניוניסטית המובילה בצפון אירלנד.
איטי ועצבני
איטי ועצבני הייתה תוכנית מגזין בערוץ זום, המתאפיינת בהצגת תהליכים שונים בהילוך איטי, בהנחיית אסף פורמן ועמית פרקש (המכונה "פרקשית").
רבי אבדימי דמן חיפה
רבי אבדימי דמִן חיפה (בתרגום לעברית: רבי אבדימי מהעיר חיפה) היה אמורא בדור השני והשלישי לאמוראי ארץ ישראל. במקומות אחדים הוא נקרא רב דימי דמן חיפה או רבי אבדיא דחיפה..
נשיא אינדונזיה
היסטוריה
במהלך המהפכה הלאומית האינדונזית, סוקרנו ושאטה נתפסו גם על ידי ההולנדים ביוגיאקרטה ב-18 בדצמבר 1948. לאחר מכן, סוקרנו נתן מנדט לסיפרודן פרווירנגרה להקים ממשלת חירום. זה נעשה וממשלת החירום של הרפובליקה של אינדונזיה (PDRI) הוקמה בסומטרה כאשר סג'אפרודין פראוויראנגרה כיו"ר שלה. פראוויראנגרה החזיר את המנדט לסוקרנו ב-13 ביולי 1949. ב-17 בדצמבר 1949 נבחר סוקרנו לנשיא הרפובליקה של ארצות הברית של אינדונזיה (RIS) והמנדט הנשיאותי עבר לאסעת. כאשר התברר כי הקונפדרציה הזו עתידה להיות מוחלפת על ידי מדינה יחידה, עזאאת התפטר מהנשיאות וסוקרנו שוב להיות נשיא ב-15 באוגוסט 1950.
דגל טנזניה
דגל טנזניה אומץ בשנת 1964. הוא נגזר מדגל טנגנייקה ודגל זנזיבר הקודם. הדגל מחולק באלכסון על ידי רצועה שחורה שקצותיה צהובים היוצאת מהחלק התחתון של צד המוט. המשולש העליון (בצד המוט) הוא ירוק והמשולש התחתון הוא כחול.
אונביניליום
היסטוריה
יסודות על-כבדים, כמו אנביניליום, מיוצרים רק על ידי היתוך גרעיני. ניתן לחלק את תגובות ההיתוך הללו ל"חם" ול"קר", תלוי באנרגיית הערעור של הגרעין המורכב המיוצר. בתגובות היתוך "חמות", מואצים יסודות כימים מסדרת האקטינידים, מה אשר מביא גרעינים מורכבים בעלי אנרגיית ערעור גבוהה יחסית (40–50 eV). בתגובות היתוך "קרות", מואצים יסודות כימים מסדרת מתכות המעבר העמידות (בדרך כלל עופרת וביסמוט), מה אשר מביא גרעינים מורכבים בעלי אנרגיית ערעור נמוכה יחסית (10–20 eV).
Good Riddance (Time of Your Life)
Time of your life או Good Riddance ("עשית חיים" או "ברוך שפטרנו" - בסלנג, גם בעברית וגם באנגלית) הוא שיר של להקת גרין דיי מאלבומם ה-5 Nimrod. שיצא לאחר שהלהקה לקחה הפסקה של שנה לאחר פעילות רצופה של 6 שנים. את השיר כתב והלחין סולן וגיטריסט הלהקה, בילי ג'ו ארמסטרונג.
עלילת השיר
לאחר שהלהקה חתמה על חוזה עם חברת הקלטות גדולה ונעשתה מפורסמת בכל העולם, קהילת הפאנק המקומית וחבריהם הישנים של חברי הלהקה האשימו אותם בהתמסחרות והפנו להם את הגב. השיר נכתב על ידי בילי ג'ו ארמסטרונג כשיר פרידה מרוב המכרים הישנים שלו ומחייו לפני הפרסום (לחלופין, הוא נכתב על נערה שבילי ג'ו נפרד ממנה לאחר שעזבה את העיר בה גדלו, אולי אותה נערה עליה מסופר ב-American Idiot). למרות היותו שיר פרידה, באופן אירוני הוא מושמע בחתונות וטקסים שונים שמשמעותם היא ההפך מפרידה.
רבבית
תצורת השם
כשהסיומת "ית" נוספת למספר (בדרך-כלל בכפולות של עשר), היא מציינת את חלקו מתוך השלם; כך "עשירית" היא החלק העשירי מתוך השלם (1/10), "מאית" היא החלק המאה מתוך השלם (1/100) ו"אלפית" היא החלק האלף מתוך השלם (1/1000).
שימושים
אחד השימושים המרכזיים במושג הרבבית (Basis Point) הוא בחישובים כלכליים, כמדד לעליה או ירידה ברווחים. על מנת לתאר את אחוז הגידול באחוזי הרווח, לדוגמה, נעשה השימוש ברבבית, המתארת למעשה "אחוז של אחוז".
נח מלעכוויטש
ביוגרפיה
בתחילת אדמו"רותו ראו תלמידיו שאינו מתנהג בכמה דברים כאביו, וכאשר שאלוהו על כך ענה: "אני עושה ממש כאבי; אבי לא חיקה שום אדם, ואני גם לא מחקה שום אדם".
פרנסס טומלטי
חיים אישיים
ב-1 במאי 1976 התחתנה טומלטי עם המוזיקאי סטינג אחרי היכרות של שנתיים. הם נפגשו בסט של מחזמר רוק בשם "Rock Nativity". היא שיחקה בתפקיד מרים הבתולה, והוא ניגן עם הלהקה. לבני הזוג נולדו שני ילדים: ג'וזף נולד ב-23 בנובמבר 1976, ופוקסיה קתרין (קייט) נולדה ב-17 באפריל 1982. זמן קצר לאחר שנולדה בתם, עזב סטינג את טומלטי ועבר לגור עם אשתו הנוכחית טרודי סטיילר, וב-1984 הם התגרשו.
גרשום קומרוב
ביוגרפיה
אחיו הצעיר של אביו, מאיר קומרוב, היה פרדסן בנס ציונה ועסקן ציבור.
טורון
מרכז העיר העתיק של טורון הוא מקום לידתו של ניקולאוס קופרניקוס. העיר הוכרזה על ידי ארגון אונסק"ו כאתר מורשת עולמית בשנת 1997. בעבר היא נמנתה עם ערי ההנזה ושימשה כעיר הבירה של פרובינציית טורון בין השנים 1921–1945. החל מ-1999 היא מקום המושב של הממשל העצמי של פרובינציית קויאוויה-פומרניה.
אתרי העיר
אחת העובדות החשובות הנוגעות לטורון היא שהעיר כמעט לא נפגעה במהלך מלחמת העולם השנייה, בניגוד לערים היסטוריות אחרות בפולין. העיר העתיקה נותרה ללא פגע, כך שכל המבנים החשובים הם מקוריים. לכן מתגאה טורון במספר הגדול ביותר של בתים גותיים משומרים בפולין, וברובם יש ציורי קיר גותיים או תקרות גותיות המתוארכות לתקופה שבין המאה ה-16 למאה ה-18. בשנים האחרונות נערכים בעיר מספר מבצעי שיקום, על מנת לשפר את המצב והמראה החיצוני של העיר העתיקה. מלבד החידוש של כמה בניינים יש מספר פרויקטים כמו סלילה מחדש של מדרכות וכיכרות והשבתם לחזותן המקורית. אחד הפרויקטים המרשימים ביותר הוא הארת העיר העתיקה בלילה, היוצרת מראה מרשים במיוחד.
אוכלוסייה
רוב האוכלוסייה שבתוך העיר מרוכזת לאורך הגדה הימנית (צפונית) של נהר הוויסלה. שניים מהאזורים הצפופים ביותר הם רובינקובו ונה-סקארפי הנמצאים בין המחוז המרכזי והמחוז הצפוני של העיר, ועיקר הבנייה בהם התרחשה בשנות ה-70 ובשנות ה-80. מספר התושבים הכולל באזורים אלה הוא כ-70,000.
תרבות וחינוך
המוסד הגדול ביותר להשכלה גבוהה בטורון הוא אוניברסיטת ניקולאוס קופרניקוס, שהוקמה ב-1945 ומשרתת למעלה מ-40,000 סטודנטים. כאשר הקימו את האוניברסיטה קהל היעד והצוות שלה היו אמורים לבוא מהחברה המדעית של טורון, אוניברסיטת סטפן בטורי בווילנה ואוניברסיטת יאן קזימיר בלבוב. מעמדה של האוניברסיטה מסייע גם לעיר לשמור על מעמדה ותדמיתה, ונודעת לה השפעה רבה גם על הכלכלה המקומית.
דיר א-שיח'
שם הכפר
השם ערבי ופירושו מנזר השיח', הוא באדר אלג'מלי, הידוע גם בשם שיח' סולטאן באדר או אלבדרי שקברו נמצא בכפר והיה מקודש בקרב תושביו. התואר "סולטאן" מתייחס אך ורק למעמדו הדתי של בדר.
אליעזר אשכנזי
הרב אליעזר אשכנזי בן רבי אליה הרופא (ה'רע"ג, 1513 – כ"ב בכסלו ה'שמ"ו, 1586) היה רב, פרשן המקרא, ומחבר ספרים תורניים. מגדולי החכמים בתקופתו.
תולדותיו
רבי אליעזר נולד באיטליה, בשנת רע"ג לערך, לאביו רבי אליהו הרופא, חתנו של רבי יוסף קולון (המהרי"ק). בצעירותו עבר לסלוניקי, שם למד תורה בישיבתו של רבי יוסף טאיטאצאק ונמנה עם בחירי תלמידיו. בהיותו כבן 26, בשנת ה'רצ"ט, נתמנה לרב ולדיין בקהיר שבמצרים, שם כיהנו גם הרדב"ז ורבי בצלאל אשכנזי. בחלוף כ-22 שנה (ה'שכ"א) בשל עלילות דברים שפרטיהם אינם ידועים, נאלץ לעזוב את מצרים ועבר להתגורר בעיר פמגושטה שבקפריסין, שם שהה כעשר שנים. בשנת ה'של"א עזב רבי אליעזר את פמגושטה ועבר לוונציה, אך בשל מחלוקת חריפה עם רבי שמואל יהודה קצנלבוגן וחבריו נסע לפראג, שם ייסד לראשונה חברה קדישא, וחתם על תקנות החברה יחד עם רבנים נוספים. לימים אישר המהר"ל מפראג את תקנותיו והרחיבם, עת עלה על כס הרבנות בעיר בשנת ה'של"ג. עם זאת, ידועים דברים חריפים שכתב המהר"ל על רבי אליעזר אשכנזי, ללא הזכרת שמו, בספרו "דרך חיים", בנוגע לאמונת היחוד. משם המשיך הרב אשכנזי לנדוד ועבר לקרימונה שבאיטליה שם כיהן כרב עד לשנת ה'של"ח אז העתיק מגוריו לפוזנא ושימש כאב בית דין. לפני מותו התגורר בקרקוב, שם הלך לעולמו, ושם נקבר.
ספריו
בנוסף לכך חיבר פיוטי סליחות המיוחדות לתעניות ציבור על צרות מסוימות, כשהוא מנמק כי בסליחות הרגילות לא נמצאה התייחסות לכל צרה באופן פרטי. הסליחות כוללות ארבע סליחות רגילות וארבעה פזמונים, לארבעה סוגי צרות: מגפה, רעב ויוקר, מלחמה, וגזרה שנגזרת על היהודים.
וינסנט פסטורה
ביוגרפיה
נכון להיום (2009) הוא עדיין גר ברובע הברונקס. ב-2009 השתתף בתוכנית המציאות "המתמחה", בגרסת הVIP שלה, וזכה בתקציב של $50,000.
קריירה
בשנת 2006 השתתף בסרט הקומי "מסיבת רווקים בווגאס".
קו-מכפלה (תורת הקטגוריות)
הגדרה
נניח כי C היא קטגוריה וכי היא משפחה של אובייקטים ב-C. הקו-מכפלה של הקבוצה \,\{X_i\} היא אובייקט X ביחד עם אוסף מורפיזמים (הנקראות השיכונים הקנוניים, שהם לעיתים קרובות, אם כי לא תמיד מונומורפיזמים) אשר מקיימים את התכונה האוניברסלית הבאה: לכל אובייקט Y ואוסף מורפיזמים  קיים מורפיזם יחיד  כך שלכל \,j \in I מתקיים. במילים אחרות, לכל j הדיאגרמה הבאה היא דיאגרמה קומוטטיבית: במילים אחרות, X הוא אובייקט התחלתי בקטגוריה עם המורפיזמים המתאימים (כך שהדיאגרמה המתאימה קומוטטיבית).
באופן כללי, הקו-מכפלה של  מסומנת ולעיתים .
מוזיאון פתח תקווה לאמנות
מבנה המוזיאון
מבנה המוזיאון מורכב מאולם לתערוכות מתחלפות, וכן גלריה קטנה יותר, המציגה תערוכות מאוסף האמנות של המוזיאון. המוזאון מציג עבודות של אמנים ישראלים ובינלאומיים.
מועדון הנוסע המתמיד
ערך הנקודות
כרטיסים המוצעים לרכישה תמורת תשלום משולב של כסף ונקודות כפופים למפתחות עלות שונים לחלוטין, וכך גם שדרוג למחלקת שירות גבוהה יותר, או רכישת כרטיסי בונוס לאוכלוסיות שכרטיס הטיסה שלהן זול יותר מלכתחילה, כמו תינוקות, ילדים או סטודנטים.
טומאה הותרה בציבור
מקור ההלכה
ואילו הרמב"ם (ביאת המקדש ד,טז) מביא לימוד אחר (במדבר ט,ו): "שנאמר: ויהי אנשים אשר היו טמאים לנפש אדם, כך למדו מפי השמועה שאנשים יחידים הם שידחו לפסח שני אם היו טמאים, אבל ציבור שהיו טמאי מת אינן נדחין אלא הטומאה תדחה ויעשו פסח בטומאה, והוא הדין לכל קרבן שקבוע לו זמן כפסח שהוא דוחה את הטומאה".
הגדרת ההיתר
נחלקו תנאים ואמוראים בעניין היתר זה, האם טומאה הותרה בציבור, או שמא היא רק דחויה בציבור. אם טומאה הותרה בציבור – הרי שההיתר הוא מוחלט, ואין צורך לטרוח ולחפש כהנים טהורים שיקריבו את הפסח בטהרה; ואילו אם טומאה דחויה בציבור – הרי שההיתר ניתן בדוחק, ואין הוא היתר גמור, ואם ניתן להקריב בטהרה – יש לעשות כן. לפי הגמרא, יש השלכה נוספת למחלוקת זו: לדעה שטומאה הותרה בציבור – ההיתר הוא 'חזק' ועומד מכוח עצמו; ואילו לדעה שטומאה רק דחויה בציבור – ההיתר הוא 'חלש', ויש צורך גם בריצוי ציץ, דהיינו שההיתר תלוי בקיומו של כהן גדול הלובש ציץ על מצחו, ומכפר בכך על ה'חטא' של ההקרבה בטומאה, וזאת על פי מה שנאמר לגבי הציץ : – פסוק שממנו למדו שהציץ מכפר על קדשים הקרבים בטומאה.
מילאן גאליץ'
קריירת משחק
לקראת עונת עבר גאליץ' לסטאד ריימס הצרפתית. בעונת הבכורה שלו השתלב גאליץ' היטב בקבוצה, וכבש 14 שערי ליגה ב-36 הופעות. עונה אחר כך הסתבכה הקבוצה במאבקי התחתית, ועל אף שהצליחה לשרוד בליגה הבכירה, גאליץ' החל לאבד את מקומו בהרכב, ורשם 16 הופעות ליגה בלבד. בסיום עונת, בה רשם הופעות בודדות במדי הקבוצה הראשונה ושיחק בעיקר עם קבוצת המילואים, פרש גאליץ' ממשחק פעיל בגיל 35.
חינוך פרטי
מעורבות ממשלתית
המדינות נבדלות במידת הרגולציה המופעלת על בתי ספר פרטיים ובמידת המימון שלהם על ידי המדינה. באופן כללי, מדינות המעניקות מימון משמעותי לבתי ספר פרטיים גם קובעות כללי התנהלות של בתי הספר בתחומים שונים, בהם תוכניות לימודים, מדיניות קבלת תלמידים, גובה שכר לימוד, מדיניות העסקת מורים וגובה משכורות והרכב מועצת המנהלים של בית הספר. עם זאת, יש מדינות, כמו איטליה ויון בהן יש מידת רגולציה גבוהה של בתי ספר פרטיים למרות שהתמיכה הכספית לבתי ספר פרטיים היא מועטה מאוד. מנגד, יש מדינות כמו אוסטרליה וניו זילנד בהן מידת התמיכה של המדינה גבוהה למרות שהדרישות הרגולטיביות נמוכות.
תמיכה בחינוך הפרטי
עוד מראים תומכי החינוך הפרטי כי התחרותיות בין בתי הספר הפרטיים ויכולתם לפטר מורים כושלים, תעודד בקרב בתי הספר יעילות ומצוינות שחסרה בחינוך ציבורי. לפי הגישה הליברלית, מערכת תחרותית תגרום להליך מעין "אבולוציוני" בו בתי הספר שיפעלו בצורה מיטבית ישגשגו ואף יהפכו מודל לחיקוי, ואילו בתי ספר כושלים יסגרו ויפנו את מקומם לבתי ספר טובים יותר.
נטלי מוראלס (שחקנית)
קריירה
במאי 2010, לאחר פיטוריה מצוות השחקנים של "צווארון לבן", החלה לשחק בסדרת קומדיית המצבים "מחלקת גנים ונוף" בתפקיד לוסי, חברתו של טום האוורפורד (עזיז אנסרי). באותה שנה שיחקה גם בסרט "וול סטריט: הכסף שלעולם לא ישן", המבוסס על הסרט "וול סטריט" של אוליבר סטון. היא גם שיחקה בתפקידים קטנים בסדרות "בנות", "90210" ובדרמה הפוליטית "חדר החדשות".
מצלמה דיגיטלית
התפתחות המצלמות הדיגיטליות
ברבעון האחרון של שנת 2018 חברת ניקון שחררה את דגם Coolpix P1000 - מצלמת סופר זום בעלת זום כפול 125. בשנה זו הוכרזו גם מצלמות ללא מראה ברזולוציה וידאו 4K ב-60 FPS. בסוף השנה חברת הרחפנים DJI השיקה את ה-Osmo Pocket גרסה 2 – מצלמה מיוצבת זעירה, המכילה חיישן 1/2.3 אינץ', ברזולוציית 12 מגה פיקסל, וצילום וידאו 4k. למצלמה עדשה רחבה בעלת זווית צילום של כ-80 מעלות.
החל מהרבעון הראשון של שנת 2018 התפתחה המגמה של ריבוי חיישני צילום בסמרטפונים. בדגם P20 Pro של חברת וואווי, שהושק במרץ 2018, הותקנו שלשה חיישנים אחוריים. חיישן ראשי צבעוני ברזולוציה של 40 מגה פיקסל, חיישן מונוכרומטי ברזולוציה של 20 מגה פיקסל וחיישן של 8 מגה פיקסל שמיועד לזום אופטי. בסוף 2018 הכריזה LG על דגם V40. מכשיר שכולל שלשה חיישנים אחוריים: חיישן ראשי ברזולוציה של 12 מגה פיקסל, חיישן 16 מגה פיקסל בעל עדשה רחבה וחיישן שלישי ברזולוציה של 12 מגה פיקסל, בעל עדשת טלפוטו לביצוע זום האופטי.